<MASK> ഓഗസ്റ്റ്‌ 8-ന്‌ രാത്രി 08:08:08-ന്‌ ചൈനയിലെ ബെയ്‌ജിങ്ങ്‌ നാഷനൽ സ്റ്റേഡിയത്തിൽ ആരംഭിച്ച ഉദ്ഘാടനച്ചടങ്ങുകളോടെ തിരശ്ശീല ഉയർന്ന 2008 ബെയ്‌ജിങ്ങ്‌ ഒളിമ്പിക്സ്‌ മൽസരങ്ങൾ, ഓഗസ്റ്റ്‌ 24-ന്‌ അതേ സ്റ്റേഡിയത്തിൽ നടന്ന സമാപനച്ചടങ്ങുകളോടെ അവസാനിച്ചു. 28 ഇനങ്ങളിലായി‍ 302 മൽസരങ്ങൾ  നടക്കുന്നതിൽ  10,500 -ഓളം കായികതാരങ്ങൾ ഈ ഒളിമ്പിക്സിൽ പങ്കെടുത്തു.   പ്രധാന മൽസരങ്ങളൊക്കെ ബെയ്‌ജിങ്ങിലാണ്‌ നടന്നതെങ്കിലും ഫുട്ബോൾ, വഞ്ചിതുഴയൽ, 10കി മീ മാരത്തൺ നീന്തൽ മൽസരം എന്നിവ ചൈനയിലെ മറ്റു നഗരങ്ങളിലാണ്‌ നടത്തപ്പെടുന്നത്‌, കൂടാതെ അശ്വാഭ്യാസമൽസരങ്ങൾക്ക് വേദിയായത്‌ ഹോങ്കോങ്ങ്‌ ആയിരുന്നു‌. ഒളിമ്പിക്‌ വളയങ്ങളുടെ നിറങ്ങളെ പ്രതിനിധീകരിക്കുന്ന ഫൂവാ എന്ന്‌ വിളിക്കപ്പെടുന്ന പാവകളായിരുന്നു‌ ഈ ഒളിമ്പിക്സിന്റെ ഭാഗ്യചിഹ്നങ്ങൾ. 51 സ്വർണ്ണം , 21 വെള്ളി, 28  വെങ്കലം   എന്നിങ്ങനെ ആകെ  100 മെഡലുകൾ കരസ്ഥമാക്കി ആതിഥേയരായ ചൈന മെഡൽ പട്ടികയിൽ  ഒന്നാം സ്ഥാനത്തെത്തി.
ഒളിമ്പിക്സ് 2008 (ബെയ്ജിങ്ങ്)
2007 2008 സദ്യയിലെ അശ്വാഭ്യാസമൽസരങ്ങൾക്ക്